U-I-180/23
Natisni
Opravilna št.:
U-I-180/23
Datum odločitve:
13. 10. 2023
ECLI:
ECLI:SI:USRS:2023:U.I.180.23
Akt:
Odlok o kategorizaciji občinskih cest v Mestni občini Ljubljana (Uradni list RS, št. 99/22), 7. čl.
Izrek:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest v Mestni občini Ljubljana (Uradni list RS, št. 99/22), kolikor pod zap. št. 1548 kategorizira javno pot "Pot ob Savi od Obvozne c. do 716271" (odsek 720641) v delu, ki poteka po zemljišču parc. št. 1975/2, k. o. Ježica,
se zavrže.
Evidenčni stavek:
Pobuda mora vsebovati tudi podatke, ki jih zakon terja za zahtevo. V zahtevi je treba navesti podatke, ki jih določa zakon, pa tudi druge podatke, ki jih določi Poslovnik Ustavnega sodišča. Pobuda, ki ni podpisana, se kot nepopolna zavrže.
Geslo:
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marija Mrzel Ljubič, Ljubljana
Datum vloge:
11. 9. 2023
Vrsta odločitve:
sklep
Vrsta rešitve:
zavrženje
Dokument:
US33658
Dokument v PDF obliki:
U-I-180-23.pdf
143 KB
Prenesite datoteko
U-I-180/23-4
13. 10. 2023
SKLEP
Ustavno sodišče je v postopku za preizkus pobude
Marije Mrzel Ljubič, Ljubljana
,
na seji 13. oktobra 2023
sklenilo:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest v Mestni občini Ljubljana (Uradni list RS, št. 99/22), kolikor pod zap. št. 1548 kategorizira javno pot "Pot ob Savi od Obvozne c. do 716271" (odsek 720641) v delu, ki poteka po zemljišču parc. št. 1975/2, k. o. Ježica
,
se zavrže.
OBRAZLOŽITEV
1. Pobudnica izpodbija 7. člen Odloka o kategorizaciji občinskih cest v Mestni občini Ljubljana, kolikor kategorizira javno pot "Pot ob Savi od Obvozne c. do 716271" v delu, ki poteka po zemljišču parc. št. 1975/2, k. o. Ježica, katerega solastnica je. Zatrjuje, da je v neskladju s 33. in 69. členom Ustave ter z 39. členom Zakona o cestah (Uradni list RS, št. 109/10, 48/12, 46/15 in 10/18 – ZCes-1) oziroma 49. členom Zakona o cestah (Uradni list RS, št. 132/22 in 29/23 – ZCes-2).
2. Vložena pobuda za začetek postopka za oceno ustavnosti oziroma zakonitosti predpisa mora vsebovati tudi podatke, ki jih zakon terja za zahtevo za oceno ustavnosti oziroma zakonitosti predpisa (drugi odstavek 24.b člena
Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS
). V zahtevi je treba poleg navedbe členov predpisa, ki se z njo izpodbijajo, številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen, razlogov neskladnosti z Ustavo ali zakonom ter podatkov o izpolnjevanju z zakonom določenih pogojev za vložitev zahteve navesti tudi druge podatke, ki jih določi poslovnik Ustavnega sodišča (prvi odstavek 24.b člena ZUstS). V točki II priloge k Poslovniku Ustavnega sodišča (Uradni list RS, št. 86/07, 54/10, 56/11, 70/17 in 35/20
– v nadaljevanju Poslovnik
) je določeno, da mora pobuda med drugim vsebovati "podpis vložnika" (2. točka).
3. Iz pobudničine vloge je razvidno, da ni podpisana. Pobuda je torej pomanjkljiva, saj ne vsebuje vseh sestavin iz prvega v zvezi drugim odstavkom 24.b člena ZUstS. Ustavno sodišče je zato pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika v sestavi: predsednik dr. Matej Accetto ter sodnice in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik